הפיט

הפיט (באנגלית: The Pitt) היא סדרת דרמה רפואית אמריקאית שנוצרה על ידי ר. סקוט ג'מיל והופקה על ידי ג'ון ולס ונואה ויילי. סדרה זו מהווה שיתוף פעולה שני בין ג'מיל, ולס וויילי, לאחר שעבדו יחד בעבר על סדרת הדרמה הרפואית "ER". בסדרה מככבים ויילי, טרייסי איפיצ'ור, פטריק בול, קתרין לנאסה, סופריה גאנש, פיונה דוריף, טיילור דיארדן, אייסה בריונס, גראן האוול ושבאנה אזיז.

הסדרה עלתה לשירות הזרמת המדיה "Max" ב-9 בינואר 2025, וזכתה לשבחי המבקרים על הכתיבה, הבימוי וביצועיהם של השחקנים. נוסף לכך, זכתה הסדרה לשבחי הקהילה הרפואית על תיאור המציאות הקשה והשוחקת הניצבת בפני עובדי שירותי הבריאות וכן התמודדותם עם אתגרים פסיכולוגיים בעולם שלאחר מגפת הקורונה בצורה מדויקת ונאמנה להפליא. בפברואר 2025 נמסר על חידוש הסדרה לעונה שנייה שעלתה לשידור בינואר 2026. בינואר 2026 פורסם על חידוש הסדרה לעונה שלישית.

סקירה
סקירת הסדרה

רקע עלילתי
עלילת הסדרה עוקבת אחר קורותיו של צוות המחלקה לרפואה דחופה בעודו מנסה להתגבר על הקשיים הנערמים עליו בתוך משמרת עבודה אחת בת 15 שעות בבית חולים בפיטסבורג, כל זאת בזמן שחברי הצוות מנסים לאזן בין מחסור בכוח-אדם, חוסר מימון ומשאבים שאינם זמינים להם. כל פרק בעונה מכסה כשעה אחת ממשמרת העבודה.

צוות השחקנים והדמויות
דמויות ראשיות
 נואה ויילי – ד"ר מייקל "רובי" רובינוביץ', ראש המחלקה, שעדיין מושפע ממשמרותיו הטראומטיות במהלך התפרצות מגפת הקורונה.
 טרייסי איפיצ'ור – ד"ר הת'ר קולינס, מתמחה בכירה במחלקה לרפואה דחופה, שנוטה להתווכח ולהתנגד לד"ר רובי.
 פטריק בול – ד"ר פרנק לנגדון, מתמחה בכיר ויד-ימינו של ד"ר רובי.
 קתרין לנאסה – דיינה אוונס, האחות האחראית על חדר המיון.
 סופריה גאנש – ד"ר סמירה מוהן, מתמחה הנמצאת בשנה השלישית להעסקתה.
 פיונה דוריף – ד"ר קאסי מקיי, מתמחה בת 42 הנמצאת בשנה השנייה להעסקתה. אם חד-הורית הנאבקת לגדל את בנה היחיד.
 טיילור דיארדן – ד"ר מליסה "מל" קינג, מתמחה נוירודיברגנטית בשנה השנייה להעסקתה, המתמחה בטיפול ביוצאי צבא.
 איסה בריונס – ד"ר טריניטי סנטוס, מתמחה חצופה ונועזת בעלת אישיות כריזמטית.
 גראן האוול – דניס ויטאקר, סטודנט לשנה רביעית בלימודי רפואה, הסובל מהערכה עצמית נמוכה.
 שבאנה אזיז – ויקטוריה ג'אוואדי, סטודנטית לשנה שלישית בלימודי רפואה, שלעיתים קרובות סופגת התעלמות נחרצת מדעותיה בשל היותה צעירה ביחס לשאר.

דמויות משניות

דמויות אורחות
 בראד דוריף – ניל מקיי, אביה המנוכר של ד"ר מקיי.

הפקה
פיתוח
ב-26 במרץ 2024 נמסר כי שירות הזרמת המדיה "Max" הזמינה דרמה רפואית בת 15 פרקים, שאותה יצור ויביים ר. סקוט ג'מיל, שהופקד גם על הפקתה בפועל לצד נואה ויילי, ג'ון ולס, ארין ג'ונטאו, סימרן ביידוואן ומייקל היסריץ'. חברות הפקה המעורבות בסדרה הן John Wells Productions ו-Warner Bros. Television. עוד דווח כי את התסריט עבור פרק הפיילוט כתב ג'מיל בעצמו.

ב-14 בפברואר 2025 נמסר על חידוש הסדרה לעונה שנייה. ב-8 בינואר 2026 נשיא HBO, קייסי בלויס, הודיע על חידוש הסדרה לעונה שלישית במהלך אירוע הבכורה של העונה השנייה.

ליהוק
עם ההכרזה על הזמנת הסדרה, נמסר גם על ליהוקו של ויילי לתפקיד הראשי לצד היותו מפיק הסדרה בפועל. ב-12 ביולי 2024 נמסר על ליהוקם של טרייסי איפיצ'ור, פטריק בול, סופריה גאנש, פיונה דוריף, טיילור דיארדן, אייסה בריונס, גראן האוול, שבאנה אזיז וקתרין לנאסה לצוות השחקנים הראשי. ב-14 באוגוסט 2024 נמסר על ליהוקם של שון האטסי, מייקל הייאט, ג'יילן תומאס ברוקס, ברנדון מנדז הומר, קריסטין וילנובה, אמילין אבלרה, אלכסנדרה מץ, קריסטל ו. מקניל ודייפטי גופטה לצוות השחקנים המשני.

צילומים
הסדרה צולם על  בלוס אנג'לס. סצנות נוספות צולמו בבית החולים אלגני שבפיטסבורג במשך שלושה ימים. התקציב שהועמד לרשות הצילומים מוערך בכ-5 מיליון דולר לפרק.
אפקטים ותותבות
חברת האפקטים המיוחדים "Autonomous FX" סיפקה את התותבות והאפקטים עבור צילומי הסדרה, בהם נכללו תותבת של כף רגל מושחתת שהוצגה בפרק הפתיחה, "", איפור לנפגעת כוויות בגוף מלא בפרק "", ונרתיק ותינוק שזה עתה נולד עבור סצנת לידה שהוצגה בפרק "". תותבת הנרתיק תוכננה במקור עבור הסיטקום "SMILF" (2017) שהופקה עבור רשת "שואוטיים", ומאוחר יותר שימש עבור המיני-סדרה של פריים וידאו, "תאומות המריבה" (2023).
תביעה משפטית
ב-27 באוגוסט 2024, דווח כי עיזבונו של יוצר "ER", מייקל קרייטון, אותו מייצגת אלמנתו, שרי, תבע את חברת ההפקות "Warner Bros. Television" ואת ולס, ויילי וג'מיל – כולם היו מעורבים בהפקת הסדרה הקודמת – על הפרת חוזה בטענה שהסדרה מהווה עיבוד מחודש לעיזבון קיים, ומשום כך לא ניתן לקרייטון קרדיט באופן שלא כדין על יצירת הסדרה. ב-4 בנובמבר 2024, עורכי הדין של "Warner Bros. Television" הגיבו לתביעה בהגשת בקשת דחייה בטענה כי מדובר ב"סדרה אחרת לגמרי".

הפצה
הסדרה עלתה לשירות הזרמת המדיה "Max" ב-9 בינואר 2025. שני פרקיה הראשונים של העונה הראשונה היו זמינים מיידיית, והשאר עלו לשידור על בסיס שבועי עד 10 באפריל.

ביקורות
באתר הביקורות "Rotten Tomatoes" קיבלה הסדרה את הציון 97%, עם דירוג ממוצע של 8.6/10, על בסיס 62 ביקורות חיוביות. בקונצנזוס המבקרים של האתר נכתב כי  באתר הביקורות המשוקללות "Metacritic", קיבלה הסדרה את הציון 76/100 על בסיס 26 ביקורות.

בביקורת חיובית שנכתבה עבור "The New Republic", שיבח המבקר פיליפ מסיאק את הקצב המנוגד בין קשתות העלילה של הסדרה. נוסף לכך, זכתה הסדרה לשבחי אישים המשתייכים לקהילה הרפואית בשל נאמנותה לתיאור המציאות הקשה והשוחקת הניצבת בפני עובדי שירותי הבריאות וכן התמודדותם עם אתגרים פסיכולוגיים בעולם שלאחר מגפת הקורונה בצורה מדויקת.

 פרסים ומועמדויות 
שנהפרסקטגוריהעבורתוצאהמקור2025פרס הטלוויזיה של ג'ותהםסדרת דרמה פורצת דרךאר. סקוט ג'מיל, יוצר; סימרן ביידואן, ר. סקוט ג'מיל, מייקל היסריך, ארין ג'ונטו, ג'ון וולס, נואה ויילי, מפיקים בפועלההופעה הראשית הטובה ביותר בסדרת דרמהנואה וייליהופעת המשנה הטובה ביותר בסדרת דרמהקתרין לה נאסהפרס אמי לבידור בפריים טייםשחקן האורח הטוב ביותר בסדרת דרמהשון האטסיהליהוק הטוב ביותר בסדרת דרמהקאתי סנדריץ' גלפונד ואריקה ברגרהאיפור העכשווי הטוב ביותר (ללא תותבות)מרי לי טראום, מארי-פלור 'רי' בוביין וליזה סימוןאיפור התותבות הטוב ביותרמרים ארוגטי, תום פלאוץ, כריס בורגוין ומרטינה סייקסעריכת בסאונד הטובה ביותר בסדרת קומדיה או דרמה (שעה אחת)בריאן פארקר, קריסטן הירלינגר, וינס טננט, ג'וש אדניג'י, רולנד תאי, סם לואיס, לינדזי שנק, ניקולס קמאט, אדם דה קוסטר ואלכס אולריךמיקס הסאונד הטוב ביותר בסדרת קומדיה או דרמה (שעה אחת)טוד מ. גרייס, אד סי. קאר השלישי, פון ורגה ותמי טרדוולסדרת הדרמה הטובה ביותרThe Pittהשחקן הראשי הטוב ביותר בסדרת דרמהנואה ויילישחקנית המשנה הטובה ביותר בסדרת דרמהקתרין לה נאסההבימוי הטוב ביותר בסדרת דרמהאמנדה מרסליסג'ון וולסהכתיבה הטובה ביותר לסדרת דרמהג'ו זאקסאר. סקוט ג'מיל2026פרס בחירת מבקרי הטלוויזיהסדרת הדרמה הטובה ביותרהשחקן הטוב ביותר בסדרת דרמהנואה ויילישחקן המשנה הטוב ביותר בסדרת דרמהפטריק בולשחקנית המשנה הטובה ביותר בסדרת דרמהקתרין לה נאסהפרס גלובוס הזהבסדרת הדרמה הטובה ביותרהשחקן הטוב ביותר בסדרת דרמהנואה ויילי

קישורים חיצוניים

כתבות וביקורות:





ביאורים

הערות שוליים

קטגוריה:סדרות טלוויזיה אמריקאיות שעלו לשידור בשנת 2025
קטגוריה:סדרות דרמה אמריקאיות
קטגוריה:סדרות טלוויזיה רפואיות
קטגוריה:מגפת הקורונה בטלוויזיה
קטגוריה:Max: תוכן מקורי
קטגוריה:זוכי פרס גלובוס הזהב: סדרות